Župan
Trg Edvarda Kardelja 1, 5000 Nova Gorica

6

Številka: 3511-16/2025-3
Nova Gorica, dne 5. septembra 2025

**MESTNI SVET MESTNE OBČINE NOVA GORICA**

**ZADEVA**: PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA

# NASLOV: Predlog Sklepa o potrditvi Dokumenta identifikacije investicijskega projekta za naslovom »Umestitev reševalne službe v pritličje zahodnega krila in gradnja garaže za reševalna vozila

**GRADIVO PRIPRAVIL**: Mestna občina Nova Gorica, Urad direktorja

**IZDELOVALEC GRADIVA:** /

**POROČEVALEC:** Mateja Mislej, vodja finančno-računovodske službe

**PRISTOJNO DELOVNO TELO**: Odbor za socialno varstvo in zdravstvo

**PREDLOG SKLEPA:**

Mestni svet Mestne občine Nova Gorica sprejme predlog Sklepa o potrditvi Dokumenta identifikacije investicijskega projekta za naslovom »Umestitev reševalne službe v pritličje zahodnega krila in gradnja garaže za reševalna vozila.

|  |
| --- |
|  |
| **Samo Turel** |
| župan |

Gradivo:

* Gradivo 1: predlog sklepa z

obrazložitvijo

* Gradivo 2: DIIP
* Gradivo 3: IP

Mestni Svet
Trg Edvarda Kardelja 1, 5000 Nova Gorica

Predlog

Na podlagi drugega odstavka 18. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10, 27/16) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_ sprejel naslednji

## S K L E P

1.

Potrdi se Dokument identifikacije investicijskega projekta z naslovom »UMESTITEV REŠEVALNE SLUŽBE V PRITLIČJE ZAHODNEGA KRILA IN GRADNJA GARAŽE ZA REŠEVALNA VOZILA«, ki ga je izdelal Alias plus d.o.o.., [Prvomajska ulica 28a, 5000 Nova Gorica](https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwjDvPr0h8GPAxWE_QIHHdsiE8kQ4kB6BAg5EAM&url=%2Fmaps%2Fplace%2F%2Fdata%3D!4m2!3m1!1s0x477b071c3a879dc3%3A0x235d754786dc42dc%3Fsa%3DX%26ved%3D1t%3A8290%26ictx%3D111&usg=AOvVaw1aNiW9BTp6QrYmmIepKA1x&opi=89978449), 5. september 2025.

2.

Vrednost projekta znaša 1.187.736,15 EUR z DDV po tekočih cenah se bo izvajal, skladno s časovnim načrtom, od sprejema tega sklepa do 31. 12. 2026.

3.

S sprejemom tega sklepa se projekt »UMESTITEV REŠEVALNE SLUŽBE V PRITLIČJE ZAHODNEGA KRILA IN GRADNJA GARAŽE ZA REŠEVALNA VOZILA« , uvrsti v Načrt razvojnih programov Mestne občine Nova Gorica za obdobje od 2025 do 2026.

4.

Ta sklep velja takoj.

Številka: 3511-16/2025

Nova Gorica, dne

|  |
| --- |
| **Samo Turel** |
| Župan |

**Urad direktorja**Trg Edvarda Kardelja 1, 5000 Nova Gorica

# Obrazložitev

Predmet investicije je izvedba investicijsko-vzdrževalnih del za vzpostavitev programa Reševalne službe Zdravstvenega doma Nova Gorica v pritličju zahodnega krila obstoječega objekta ter gradnja nove garaže za reševalna vozila, ki bo umeščena ob jugozahodni rob zdravstvenega kompleksa. Gre za garažo za zgolj dve nujni reševalni vozili, ki ne smeta biti parkirani v garažni hiši, ker je le-ta zaradi odzivnih časov preveč oddaljena.

Splošni cilj projekta je zagotoviti centralizirano, enotno in učinkovito delovanje reševalne službe na eni lokaciji. S tem se bistveno izboljšajo pogoji za delo, logistika, odzivni časi in varnost pacientov ter osebja.

Nadgradnja z garažo dodatno prispeva k dolgoročni zaščiti vozil, opreme in zmanjšanju operativnih stroškov. Posegi v obstoječi objekt so omejeni na notranje funkcionalne prilagoditve in manjšo rekonstrukcijo fasade, ki ne vpliva na konstrukcijo, komunalne priključke, fasado objekta ali njegovo kapaciteto. Zunanja podoba ostaja nespremenjena, enako tudi osnovna namenska raba prostora. Projekt omogoča dolgoročno vzdrževanje in prilagajanje obstoječe zdravstvene infrastrukture potrebam nujne medicinske pomoči, ne da bi pri tem posegal v širši prostor ali negativno vplival na druge uporabnike. Z izvedbo projekta želi Zdravstveni dom Nova Gorica zagotoviti prostorsko in organizacijsko optimalne pogoje za delovanje programa Reševalne službe. Obstoječa razpršena ureditev prostorov po celotnem objektu povzroča funkcionalne in logistične ovire, ki negativno vplivajo na učinkovitost izvajanja nujne medicinske pomoči, odzivne čase in splošno koordinacijo ekip. V letu 2024 je bila zaključena gradnja III. faze na severnem delu kompleksa. Nov prizidek omogoča selitev večjega dela obstoječih ambulantnih programov, s čimer se sproščajo prostori v pritličju povezovalnega in zahodnega trakta. Na tej osnovi se načrtuje celovita reorganizacija teh prostorov za potrebe Reševalne službe. Nova zasnova omogoča funkcionalno integracijo vseh služb nujne medicinske pomoči na eni lokaciji. To pomeni pomemben premik v smeri višje operativne učinkovitosti, boljše preglednosti delovnih procesov, krajše poti reševalnih vozil in večje varnosti pacientov ter osebja. Dodana vrednost projekta je tudi izgradnja namenske garaže za reševalna vozila, s čimer bo zagotovljeno ustrezno zaščiteno in kontrolirano parkiranje službenih vozil. Do sedaj je Zdravstveni dom Nova Gorica uporabljal zazidano površino kot zasilno parkirišče, dopolnjeno s tipskimi kontejnerji, kar ni zagotavljalo dolgoročno vzdržne in varne rešitve.

Ocenjena vrednost investicije v stalnih cenah znaša 1.178.645,66 EUR z vključenim DDV, v tekočih cenah pa 1.187.736,15 EUR z vključenim DDV. Celoten projekt je 100% financiran iz presežka prihodkov nad odhodki posrednega proračunskega uporabnika Zdravstveni dom Osnovno varstvo Nova Gorica.

Predvidena dinamika in viri financiranja celotnega projekta po tekočih cenah v EUR z DDV je sledeča;

|  |  |  |  |
| --- | --- | --- | --- |
| Vir za izvedbo | 2025 | 2026 | Skupaj v EUR |
| Posredni proračunski uporabnik ZDNG, vrednost brez DDV | 195.911,06 | 777.643,16 | 973.554,22 |
| Posredni proračunski uporabnik ZDNG, vrednost z DDV | 239.011,50 | 948.724,66 | 1.187.736,15 |

Drugi odstavek 18. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10, 27/16) med drugim določa, da se do dokumenta identifikacije investicijskega projekta opredeli investitor, ki s pisnim sklepom bodisi potrdi dokument identifikacije investicijskega projekta, bodisi ga zavrne. Četrti odstavek 15. člena Odloka o proračunu Mestne občine Nova Gorica za leto 2025 (Uradni list RS, št. 134/23, 109/24 in 28/25) določa, da se novi projekti uvrstijo v načrt razvojnih programov, če investicijsko dokumentacijo potrdi mestni svet. Ker projekt »»UMESTITEV REŠEVALNE SLUŽBE V PRITLIČJE ZAHODNEGA KRILA IN GRADNJA GARAŽE ZA REŠEVALNA VOZILA« še ni uvrščen v veljavni Načrt razvojnih programov (NRP) Mestne občine Nova Gorica, je potrebno za njegovo uvrstitev v NRP potrditi predloženi DIIP. Za investicijo je že izdelan investicijski program ( IP), ki je v prilogi gradiva.

Mestnemu svetu Mestne občine Nova Gorica predlagam, da predloženi sklep obravnava in sprejme.

Pripravila

|  |  |
| --- | --- |
| **Levi podpisnik** | **Desnik podpisnik** |
| **Mateja Mislej** | **Aleš Markočič** |
| Vodja finančno-računovodsek službe | direktor občinske uprave |